
referat fra møte i lamu tirsdag 29. juni kl. 13.00-14.45
Tilstede: Brita Børve, Per Arne Olsen, Anne Elisabeth Juul Persbråten, Knut Sverre Røang og Tore Vogt.

14/04: Referat fra LAMU-møtene 10.02 og 29.04

Referatene ble godkjent
15/04: LAMU melder saker

Ingen saker meldt inn.

16/04: Rapport fra systemrevisjon- oppfølgingstiltak

LAMU godkjenner oppfølgingstiltakene etter systemrevisjonen.

17/04: Ventilasjonsanlegget i x-bygget. Hva med høye temparaturforhold i foajeen?

Det bør være rutine på åpning av takluke på varmere sommerdager. Avdelingsdirektør tar kontakt med vaktmester for å ordne dette.

18/04: Ombygging av y369
LAMU tar til etterretning at det har forekommet saksbehandlingsfeil. LAMU godkjenner i ettertid at ombyggingen har funnet sted.

19/04: Forslag til årsrapport for LAMU studieåret 2003/2004

Årsrapport for LAMU for studieåret 2003/2004 ble godkjent under forutsetning av en mindre korrigering av datofeil.

20/04: Forslag til ny organisering av arbeidsmiljøarbeidet ved avdelingen

Det ble ytret sterkt ønske om å beholde HMS-kontaktene i en overgangsperiode. Det holder imidlertid med en HMS-samtale i semesteret. Administrasjonen ble bedt om å undersøke om vi har mulighet for å utvide antall medlemmer fra 4 til 6, uten at LAMU konkluderte med at det er ønskelig med en slik utvidelse. LAMU ber administrasjonen om å fremme nytt saksframlegg til neste LAMU-møte. Det ble påpekt at arbeidsgiversiden selv har styringsrett på hvem som skal representere arbeidsgiversiden. 
21/04: Forslag til retningslinjer for forebygging/ håndtering av rusmiddelproblemer ved avdelingen

Forslag til retningslinjer for forebygging/ håndtering av rusmiddelproblemer godkjennes. Det ble påpekt at det ved tvilstilfeller er opp til nærmeste overordnete å vurdere om en person er ruset på jobb eller ikke. 

22/04: Informasjon om felles møte for etasjeansvarlige ved brann 07.06

Det ble informert om felles møte for etasjeansvarlige 07.06. LAMU foreslår at det informeres i timelærerbrevene om timelærernes rolle ved evakuering.

23/04: Innbrudd i z0-fløyen

Innbruddene i z0-fløyen tas til etterretning.

24/04: Eventuelt

Hvem skal lede LAMU i studieåret 2004/2005?
Hovedverneombud ved ØKS, Per Arne Olsen, avtaler med nyvalgt verneombud for administrasjonen, Kristin Sletten, om hvem som skal lede LAMU studieåret 2004/2005.

Konkretisere mål for LAMU i håndboka

Per Arne Olsen utarbeider forslag til konkrete mål i HMS-håndboka.
Møtedatoer høst 2004

Møtedatoer høst 2004 blir 23.09 og 18.11 kl. 9-11. Det foreslås å møtes den 10.08 kl. 10-11 for å diskutere de viktigste resultatene fra arbeidsmiljøundersøkelsen.










